cyanic-selkie/wikianc huggingface dataset:
לאקי (הר געש)
התפרצות לאקי נחשבת להתפרצות במדד 4 בלבד במדד ההתפרצות הגעשית, אולם כמות הגופרית שנפלטה במהלך שמונת חודשי ההתפרצות הגבירה מאוד את עוצמת הנזק האקלימי והסביבתי מההתפרצות.
התפרצות 1783
ב-8 ביוני 1783 נפער סדק באורך 25 קילומטרים ולאורכו נפתחו כ-130 לועות הרי געש. לאורך הסדק התחילו התפרצויות פריאטו-מגמתיות עקב מפגש בין מי התהום באזור למגמה העולה. לאחר כמה ימים קטנה עוצמת ההתפרצויות והן הפכו להתפרצויות מטיפוס סטרומבוליאני ולאחר מכן מטיפוס הוואיני שכלל קילוחי לבה רבים.
תקופת התפרצות זו נקראה "שריפות סקפטה" (Skaftáreldar או Skaftá fires) כיוון שהלבה זרמה בערוץ נחל סקפטה. בתקופה זו נפלטו כ-14 קילומטר מעוקב של לבה ו-0.91 קילומטר מעוקב של טפרה. מעריכים כי מזרקות הלבה הגיעו לגבהים של 800-1,400 מטרים וגובה עמוד ההתפרצות היה כ-15 קילומטרים. כמו כן נפלטו כ-8 מיליון טון של חומצה הידרופלואורית וכ-120 מיליון טון של גופרית דו-חמצנית (פי 6 ביחס לכמות שנפלטה בהתפרצות פינטובו בשנת 1991).
תוצאות
מוערך כי 20-25% מאוכלוסיית איסלנד מתה כתוצאה מהרעלת פלואוריד ומהרעב ששרר באי לאחר ההתפרצות. 80% מהכבשים ו-50% מהבקר ומהסוסים מתו מהרעלה כתוצאה מענני הגז.
להתפרצות היו השפעות נרחבות על האקלים העולמי באותן שנים. ישנן עדויות שההתפרצות החלישה את המונסונים בהודו ובאפריקה. באזורים אלו הייתה הפחתה בכמות המשקעים, והזרם בנהר הנילוס נחלש. כתוצאה מכך מתה שישית מאוכלוסיית מצרים ברעב ששרר באזור בשנת 1784.
ביוני 1783 התפשט באירופה אובך כבד בעקבות כמויות הגופרית שנפלטו בהתפרצות. האובך הגיע עד בוהמיה, בצ'כיה של ימינו. רבים מתו משאיפת הגופרית בצרפת ובבריטניה. קיץ 1783 היה אחד הקייצים החמים ביותר שתועדו, ובמהלכו התרחשו סופות רעמים חזקות. בסתיו התפזר ענן הגופרית. החורף העוקב היה קשה במיוחד, ומעריכים כי 8,000 בני אדם מתו בבריטניה כתוצאה ממזג האוויר הקיצוני. בגרמניה ובמרכז אירופה דווח על הצפות נרחבות באביב.
התפרצות לאקי השפיעה על מזג האוויר באירופה גם בשנים הבאות. בצרפת גרם הדבר לעלייה ברעב ובעוני של האוכלוסייה, שייתכן ותרמו לפרוץ המהפכה הצרפתית בשנת 1789.
בולניק
בולניק (בליטאית: Balninkai, "בלנינקאי"; ברוסית: Больники, בפולנית: Bolniki, "בולניקי"; ביידיש: באָלניק) היא עיירה במחוז משנה מולייטי במחוז אוטנה בליטא. לפי מפקד האוכלוסין הליטאי לשנת 2011, העיירה מונה 319 תושבים.
הקהילה היהודית בעיר
הקהילה היהודית בבולניק נוסדה במהלך סוף המאה ה-18. בשנת 1873 נבנה בה בית כנסת. בניגוד לעיירות רבות אחרות בליטא בתקופה ההיא, בבולניק אוכלוסיית היהודים הייתה דלה לעומת אוכלוסיית הליטאים המקומית. הקהילה התקיימה בעיקר מרוכלות עם התושבים המקומיים וסביב לה.
בתקופה שלאחר מלחמת העולם הראשונה, גרו בעיירה בין 50 ל-60 משפחות יהודיות שרובן התקיימו מרוכלות ודיג. בזמן הכיבוש הרוסי במהלך מלחמת העולם השנייה, נמנעה מהיהודים בעיירה פעילות דתית. לאחר כיבוש ליטא על ידי הגרמנים, האוכלוסייה היהודית של בולניק הובלה ליער פיבוניה (Pivonija) שליד אוקמרגה, שם נטבחו ב-5 בספטמבר 1941.
המגדל האפל (סרט)
המגדל האפל (באנגלית: The Dark Tower) הוא סרט פנטזיית פעולה אמריקאי המבוסס באופן רופף על סדרת הספרים באותו השם שנכתבה על ידי סופר האימה והמותחנים סטיבן קינג. הסרט מבוים על ידי הבמאי ניקולאי ארסל, ומככבים בו אידריס אלבה כרונלד דשיין, אקדוחן אשר תפקידו הוא להגן על "המגדל האפל" - מגדל עתיק יומין אשר תומך פיזית בכל המציאויות הקיימות, ומת'יו מקונוהיי כוולטר או'דין המכונה גם האיש בשחור, מכשף ויריבו של רונלד אשר מנסה להשמיד את המגדל ואיתו את המציאות המוכרת לנו בהווה.
הסרט יצא לאקרנים לראשונה ב-31 ביולי 2017 ב"המוזיאון לאמנות מודרנית שבניו יורק, אך הקרנת הבכורה העולמית שלו התקיימה ב-4 באוגוסט 2017. בישראל, הסרט יצא לאקרנים ב-10 באוגוסט 2017.
תקציר העלילה
ג'ייק צ'יימברס נער סקרן והרפתקן בן 11 שמגלה רמזים על מימד אחר שנקרא "מידוורלד" (אמצע העולם). כשלהפתעתו הוא מוצא את עצמו במידוורלד, ג'ייק פוגש אקדוחן בשם רולנד דשיין, אשר נמצא במסע אל "המגדל האפל" הנמצא בסוף העולם ולהגיע לנקודת החפיפה בין הזמן והמרחב בתקווה להציל את כל הקיום מהכחדה, אך כאשר הם מגלים כי מכשף מרושע בשם וולטר או'דין דולק אחריהם, השניים יגלו כי ייתכן שסיכוייהם להשלים את מסעם בשלום יהיה כמעט ולא אפשרי.
יציאה לאקרנים
הסרט היה אמור לצאת לאקרנים ב-17 בפברואר 2017, אך בנובמבר 2016, תאריך יציאת הסרט לאקרנים הוזז ל-28 ביולי 2017 על מנת ליצור נקודת משקל עבור יציאת הסרט ג'ומנג'י: שורדים בג'ונגל לאקרנים. בסוף מרץ 2017, התאריך הוזז ל-4 באוגוסט 2017, במקום סרטם החדש של "Sony Pictures", "אמוג'י: הסרט".
קידום הסרט
עריכה גולמית ומרוטשת של הטריילר הראשוני הודלף ברחבי האינטרנט ב-10 באוקטובר 2016, אך מאוחר יותר הוא הוסר לגמרי מכל הרשת. ב-3 במאי 2017, המפיצים הפיצו טריילר מלא.
קופה
בצפון אמריקה, הסרט יצא לאקרנים יחד עם הסרטים "חטוף" ו"דטרויט".
סדרת טלוויזיה
בספטמבר 2016, "Entertainment Weekly" דיווחו כי לאחר יציאת הסרט לאקרנים, סדרת טלוויזיה העתידה להקדים ולהמשיך את אירועי הסרט מתוכננת להשתחרר בשנת 2018, כשגם אידריס אלבה וגם טום טיילור עתידים לחזור לגלם את תפקידיהם כרולנד וג'ייק, בהתאמה. על פי הדיווחים, הסדרה תגולל את הרקע שקדם לאירועי הסרט, ותהיה מבוססת על הספר הרביעי בסדרה - "המגדל האפל - המכשף והבדולח", וילוהק לסדרה שחקן צעיר שיגלם את רולנד בימי צעירותו.
יקום "הממלכה המחוברת"
במהלך השיווק של "המגדל האפל", הסרט שווק על ידי אולפני Sony כחלק מזיכיון "יקום הממלכה המחוברת'", יקום בדיוני דמיוני ורב ממדי המחבר רטרואקטיבית בין עיבודים שונים לספריו של קינג, דרך המגדל האפל (מה שהגיוני בהחלט לפי סדרת הספרים הטוענת כי המגדל האפל מקשר בין מציאויות שונות). נכון לעכשיו, הסרטים "הניצוץ", "כריסטין", "חומות של תקווה", "מיזרי, "קוג'ו", "קארי" ו"זה" מהווים חלק מן היקום הזה, יחד עם האתחול המחודש של "העמדה" ו"סיילם לוט" שנמצאים כעת בשלבים הראשונים של ההפקה. נכון לאוגוסט 2017, לא ידוע אם מתיו מקונוהיי יחזור לגלם את דמותו של וולטר או'דין.
קישורים חיצוניים
ביקורות
ג'ף פוט
ג'פרי ברנרד פוט (באנגלית: Jeffrey Bernard Foote; נולד ב-14 ביולי 1987 בלוקווד, ניו יורק) הוא כדורסלן אמריקאי המשחק בעמדת הסנטר.
קריירה
פוט החל את דרכו בכדורסל בנבחרת בית הספר ספנסר ואן הייטן ובעונתו האחרונה במדיה קבע של 15 נקודות, 13  ו-6 חסימות למשחק. בשנת 2005 החל לשחק באוניברסיטת סנט בונאוונטור, אך כעבור חצי שנה עבר לאוניברסיטת קורנל. פוט השתלב במהרה בקורנל וכבר במשחקו הראשון בקבוצה השיג "" של 10 נקודות ו-11 ריבאונדים ובסך הכל סיים את עונת ה"" שלו עם 7.9 נקודות ו-6.3 ריבאונדים בממוצע למשחק. בעונתו השנייה שיפר את יכולתו משמעותית ועלה ל-11.8 נקודות ו-7.2 ריבאונדים בממוצע למשחק. כמו כן, נבחר לשחקן ההגנה של העונה בליגת ה-IVY (ליגת המחוז הצפון-מזרחי).
בעונת, האחרונה שלו בקורנל, הגיע לשיאו ועם ממוצעים טובים במיוחד של 12.3 נקודות, 8.1 ריבאונדים, 2.3 אסיסטים ו-1.9 חסימות הוביל את קבוצתו ל"" של טורניר אליפות המכללות. משחק השיא שלו בעונה זו ובקריירת המכללות כולה היה בניצחון קורנל 98-104 על אוניברסיטת באנקל, במשחק אותו סיים פוט עם 28 נקודות, 18 ריבאונדים ו-3 חסימות ב-38 דקות משחק. הוא נבחר לחמישייה הראשונה של העונה בליגת המחוזית ובפעם השנייה ברציפות לשחקן ההגנה המצטיין בליגה.
עם סיום לימודיו בקורנל חתם פוט על חוזה לשלוש שנים במכבי תל אביב הישראלית. בתוך כך, נרשם לדראפט ה-NBA 2010, אך לא נבחר. בתחילת דרכו במכבי, היה פוט שחקן שולי בקבוצה ומספר שבועות לאחר פתיחת העונה הושאל לעונה אחת לקבוצת מלייה מליגת המשנה הספרדית. את עונת 2011/2012 פתח בפולין כשחתם ב-16 באוגוסט 2011 בקבוצת ז'לונה גורה אך שוחרר מרצונו מקבוצתו ב-27 בספטמבר 2011, ולאחר שניסה את מזלו במחנה אימונים של קבוצת הפורטלנד טרייל בלייזרס (שהחלה להתאמן באיחור בשל שביתת השחקנים באותה העונה), עבר לשחק בקבוצת הספרינגפילד ארמור מליגת ה-NBDL, במהלך תקופתו בקבוצה זו גילה פוט יכולת טובה שזיכתה אותו בהשתתפות במשחק האולסטאר המסורתי של ליגת ה-NBDL. ב-8 במרץ 2012 הוחתם פוט על חוזה ל-10 ימים בקבוצת הניו אורלינס הורנטס מליגת ה-NBA. בכך הפך פוט לשחקן הראשון שאוניברסיטת קורנל "שלחה" ל-NBA מאז שנת 1951.
באלדורז גייט 3
באלדורז גייט 3 (באנגלית: Baldur's Gate 3) הוא משחק וידאו מסוגת משחקי תפקידים שפותח ופורסם על ידי אולפני לאריאן. זהו המשחק הראשי השלישי בסדרת באלדורז גייט, המבוססת על מערכת משחקי התפקידים השולחניים של מבוכים ודרקונים. גרסה חלקית של המשחק שוחררה בפורמט גישה מוקדמת עבור macOS, Windows ושירות הקלאוד גיימינג של גוגל, Stadia, ב-6 באוקטובר 2020. המשחק נשאר בגישה מוקדמת עד ליציאתו המלאה ב-Windows ב-3 באוגוסט 2023. גרסאות macOS ו-PlayStation 5 מתוכננות לצאת ב-6 בספטמבר 2023, ותאריך יציאת גרסה עבור Xbox Series X/S לא ידוע. גרסת Stadia בוטלה בעקבות סגירתה של Stadia. המשחק זכה לשבחים משמעותיים עם השחרור.
עונת 1946/1947 בפוטבול ליג
עונת 1946/1947 הייתה העונה ה-48 של הפוטבול ליג שהיא הייתה הליגה האנגלית הבכירה בכדורגל. העונה החלה ב-31 באוגוסט 1946 והסתיימה ב-14 ביוני 1947. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות. זו הייתה העונה הראשונה לאחר סיום מלחמת העולם השנייה.
הליגה הבכירה כללה 22 קבוצות. לא היה שינוי לעומת העונה הקודמת שהופסקה בעקבות תחילת המלחמה.
עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.
ליברפול זכתה באליפות בפעם החמישית בתולדות המועדון.
בסוף העונה לליגת משנה ירדו ברנטפורד ולידס יונייטד. במקומן לליגה הבכירה עלו מנצ'סטר סיטי וברנלי.
כדורגלנים מצטיינים
דניס וסטקוד מוולברהמפטון וונדררס כבש 38 שערים וזכה בתואר מלך השערים.
פונטה פרטה
פונטה פרטה הוא מועדון כדורגל ברזילאי המייצג את העיר קמפינס שבברזיל. המועדון משחק בליגה השנייה.
המועדון הוקם בשנת 1900 ושיחק באליפות סאו פאולו. במהלך השנים הוא לא זכה אף פעם באליפות סאו פאולו. בשנת 1977 הוא זכה במקום השני באליפות ברזיל. בעקבות כך, הוא העפיל לגביע ליברטדורס 1978.
בשנת 2013 הקבוצה הגיע לגמר גביע סודאמריקנה אך לא זכתה בתואר.
במסגרת הארצית המועדון שיחק שנים רבות בליגה הבכירה.
נקודת נייט
נקודת נייט (באנגלית: Neyt Point) היא לשון יבשה המהווה את הקצה המזרחי של חצי האי קראן בקצה הצפוני של האי לייז' בארכיפלג פאלמר, שבאנטארקטיקה.
הנקודה נמצאת 1.9 קילומטרים דרומית-מזרחית מנקודת מורו.
גילוי הנקודה
לשון היבשה התגלתה על ידי המשלחת האנטארקטית הבלגית, (אשר חקרה את אנטארקטיקה בין השנים 1897 –1899), בפיקודו של אדריאן דה ז'רלאש.
לשון היבשה מופתה על ידי משלחת הסקר האווירי של שטחי חסות איי פוקלנד בין השנים 1955–1956.
מקור השם
אדריאן דה ז'רלאש וקרא ללשון היבשה על שמו של גנרל נייט מצבא בלגיה, אשר תמך במשלחת.
לקריאה נוספת
• The Defense Mapping Agency Hydrographic/Topographic Center, Sailing Directions (planning Guide) and (enroute) for Antarctica, P 338
פאזל מוסטפא פאשא קפרולו
פאזל מוסטפא פאשא קפרולו (בטורקית: Köprülü Fazıl Mustafa Paşa; 1637 – 19 באוגוסט 1691) שימש כווזיר הגדול של האימפריה העות'מאנית מ-1689 עד 1691, כאשר האימפריה הייתה מעורבת במלחמה נגד מדינות במלחמת האימפריה העות'מאנית–הליגה הקדושה. הוא היה בנם של אייסה חטון (Ayşe Hatun), ממוצא טורקי, ושל מהמט פאשא קפרולו. לפיכך, הוא היה בן למשפחת קפרולו ממוצא אלבני. אביו, אחיו הבכור, פאזל אהמט פאשא קפרולו, כמו גם שני גיסיו ( ו) היו וזירים גדולים לשעבר. כינויו "פאזל" (Fazıl) פירושו "חכם" בטורקית עות'מאנית.
עלייה לשלטון
הוא היה בנם של מהמט פאשא קפרולו, מייסד משפחת קפרולו, ושל אייסה חטון (Ayşe Hatun), בתו של אציל במקור מקיאג'וק (Kayacık), כפר בחבזה שבאמסיה. הוריו נפגשו כאשר אביו הוצב ב, לשעבר קדגרה (Kadegra), שקיבלה את שמה בזכות סבו מצד אימו, שבנה שם גשר (בטורקית: köprü). הוא הפך לחבר במשמר הסולטאן ובילה חלק ניכר מזמנו במסעות צבאיים עם אחיו פאזל אהמט. בזכות גיסו, הווזיר הגדול, הפך פאזל מוסטפא לווזיר השביעי במועצה האימפריאלית, ועד 1683 הוא התקדם לווזיר שלישי. לאחר שקארה מוסטפא הובס בווינה, נשלח פאזל מוסטפא מאיסטנבול. בשנת 1687 מרד צבאי הפך את גיסו לווזיר הגדול ואילץ את הסולטאן מהמט הרביעי להתפטר לטובת אחיו סולימאן השני. פאזל מוסטפא כנראה היה מעורב באופן הדוק בהדחתו של מהמט הרביעי ועלה לדרגת וזיר שני. פוליטיקה סיעתית הביאה עד מהרה להגלייתו מהבירה, והוא ניצל מהוצאה להורג רק בחסדו של השייח' אל-אסלאם. עד 1689 שימש פאזל מוסטפא כמפקד כיוס והערים בכרתים חאניה והרקליון.
וזיר גדול
לאחר הניצחון האוסטרי בקרב מוהאץ' השני, שוכנע הסולטאן סולימאן השני למנות את פאזל מוסטפא פאשה קפרולו לווזיר הגדול שלו ב-25 באוקטובר 1689.
כמו קרוביו, היה פאזל מוסטפא פאשה מנהל מיומן ומפקד צבאי. הוא הלך בעקבות אביו בכך שהרחיק והוציא להורג פקידי ממשל/צבא מושחתים מהסולטנות הקודמת. הם הוחלפו באנשים נאמנים לפאזל מוסטפא פאשה, שגם סייע לאוצר על ידי יישום רשימות צבאיות קפדניות, ובכך מנע מחיילים לגבות את משכורות חבריהם שנהרגו. הוא גם הכריז על גיוס צבאי כללי של נתינים מוסלמים וגייס בני שבטים כורדים ויורוקים, ובכך הגדיל את מספר המגויסים.
רפורמות אחרות הקלו את הנטל של נתיני האימפריה האזרחים. פאזל מוסטפא פאשא קפרולו שינה את כללי מס הגולגולת, ששולם על ידי נתיני האימפריה הלא-מוסלמים, על ידי החזרת המדיניות של גביית מיסים על מבוגרים בודדים (במקום הערכה קולקטיבית, שפגעה בקהילות שאוכלוסייתן פחתה עקב מלחמה וגורמים אחרים). פאזל מוסטפא פאשה גם הקל על מתן אישורים לתיקון או בנייה מחדש של כנסיות נוצריות.
לאחר שסבל מסיעתיות בחצר הסולטאן ובממשלה, ניסה פאזל מוסטפא פאשה להגביל את מספר הווזירים במועצה האימפריאלית. כדי להילחם בניצול הכוח לרעה של רשויות מקומיות ואזוריות, הוא הקים מועצות של אצילים במחוזות, תוך דוגמה לממשלה הקיסרית. ההשפעות מרחיקות הלכת של הרפורמות המנהליות שלו נמשכו עשרות שנים.
הצלחות צבאיות, תבוסה ומוות
מהלך מלחמת האימפריה העות'מאנית–הליגה הקדושה המתמשכת החמיר כאשר רוסיה התערבה בלחימה והצטרפה רשמית לברית של מעצמות אירופיות על ידי השקת הכושלים. תחת הנהגתו של פאזל מוסטפא פאשה, עצרו העות'מאנים התקדמות אוסטרית לתוך סרביה וריסקו מרד בבולגריה.
המערכה הצבאית של פאזל מוסטפא פאשה משנת 1690 הביאה להצלחות נוספות, עם כיבושם מחדש של ניש, וידין, סמדרבו ו. לאחר מכן הוא הטיל מצור על בלגרד, תוך שימוש ב-40,000 חיילי רגלים ו-20,000 פרשים. ב-8 באוקטובר, לאחר שמחסן התחמושת של המגינים הושמד בפיצוץ, נכנע המפקד ההבסבורגי. כיבושה מחדש של בלגרד, שנכבשה במקור על ידי העות'מאנים ב-1521 אך נכבשה מהם על ידי ההבסבורגים ב-1688, נתנה תקווה לעות'מאנים שניתן יהיה לתקן את התבוסות הצבאיים שלהם בשנות ה-1680, כולל אובדן הונגריה וטרנסילבניה.
התקווה התגלתה כמתעתעת. ב-19 באוגוסט 1691, נהרג פאזל מוסטפא פאשה במצח מכדור במצח ב (צפונית-מערבית לבלגרד). העות'מאנים ספגו תבוסה הרסנית מידי לודוויג וילהלם, מרקיז באדן-באדן, המפקד העליון של הצבא הקיסרי בהונגריה, שכונה "טורקנלואיס" (Türkenlouis, "לואיס הטורקי") בשל ניצחונותיו. התבוסה בסלנקמן, שכונתה "הקרב העקוב מדם של המאה" על ידי בני התקופה, עלתה בחייהם של 20,000 איש והמפקד הצבאי המוכשר ביותר של העות'מאנים.
סטורוז'ינץ
סטורוז'ינץ (באוקראינית: Сторожинець, ברומנית: Storojineţ, בפולנית: Storożyniec, ביידיש: סטראָזשניץ) היא עיר במחוז צ'רנוביץ, אוקראינה.
היסטוריה
היישוב הוזכר לראשונה במסמך שנכתב על ידי רומן השני שמתוארך ל-18 בפברואר 1448, ייעודו של היישוב היה הגנה על הגבול ליד הנהר סירט.
ב-1774 בוקובינה ואיתה סטורוז'ינץ עברה לידה של האימפריה האוסטרו-הונגרית. בראשית המאה ה-19 בעיר החלו להתיישב אוסטרים וגרמנים, החלו להיפתח בתי ספר ששפת ההוראה בהם הייתה גרמנית, רומנית ואוקראינית.
לאחר מלחמת העולם הראשונה עברה העיר לידיה של ממלכת רומניה. ב-1940 העיר נכבשה על ידי הצבא האדום, אך זמן קצר לאחר מכן נכנסו לעיר כוחות גרמניים ורומניים. לאחר מלחמת העולם השנייה הפכה לחלק מהרפובליקה הסובייטית הסוציאליסטית האוקראינית.
יהודי סטורוז'ינץ
על פי מפקד האוכלוסין של האימפריה האוסטרו-הונגרית מ-1880 התגוררו בעיר 1,601 יהודים שהיוו 32.8 אחוזים מכלל האוכלוסייה. לקראת 1910 מספר היהודים הגיע ל-4,832 שהיוו 48.3 אחוזים מכלל אוכלוסייה.
בין מלחמות העולם התגוררו בעיר כ-2,500 יהודים, שהיוו כרבע מכלל אוכלוסיית המקום.
ב-1940 העיר נכבשה על ידי הצבא האדום, שנה מאוחר יותר שבו אליה הרומנים יחד עם הגרמנים. מיד לאחר חזרתם החלו מעשי טבח והשפלה ביהודי העיר וסביבתה, בהם נרצחו אלפי יהודים. שבועיים לאחר מכן רוכזו יהודי העיר הנותרים בגטו שהוקם בה, ממנו גורשו עד אוקטובר 1941 למחנות ולגטאות בשטח טרנסניסטריה, בהם נספו כ-90% מהם.
אוכלוסייה
אוכלוסיית סטורוז'ינץ לפי שנים:
Loudest Love
Loudest Love הוא מיני אלבום של להקת הגראנג' האמריקאית סאונדגארדן שיצא לאור באוקטובר 1990 בחברת התקליטים A&M.
המיני-אלבום שוחרר לראשונה ביפן, ולאחר מכן בארצות הברית. הרצועות המופיעות בEP הן חלק מהרצועות שהופיעו בסינגל שקדם לEP זה "Loud Love" בתוספת 3 שירים, ושוחרר שנה לפני כן (קדם לאלבום האולפן "Louder Than Love").
הורישני פלבני
היסטוריה
במקום שבו התגלו מצבורים גדולים של עפרת ברזל הוחלט להקים מפעל להפקתו. במקום שבו הוקם המפעל הוקמה גם קומסומולסק.
ב-1972 קומסומולסק קיבלה מעמד של עיר.
ב-2016, כחלק ממהלך כולל לשינוי שמות מקומות הקשורים לשלטון הקומוניסטי באוקראינה, שמה של העיר שונה להורישני פלבני.
אוכלוסייה
אוכלוסיית הורישני פלבני לפי שנים:
Best Life
Best Life (בעברית: החיים הטובים ביותר) הוא שיר שהוקלט על ידי הראפרית האמריקאית קארדי בי, בשיתוף עם צ'אנס הראפר. השיר יצא לאור ב-5 באפריל 2018, ביחד עם צאת אלבום הבכורה שלה, Invasion of Privacy, על ידי חברת התקליטים אטלנטיק רקורדס.
עם יציאתו נכנס השיר אל המקום ה-66 במצעד של קנדה, וה-39 במצעד הבילבורד הוט 100.
רקע וכתיבה
השיר נכתב על ידי קארדי בי, צ'אנס הראפר, ג'ורדן ת'ורפ, מת'יו סמואלס ואלן ריטר והופק על ידי סמואלס וריטר. מילות השיר כשמו, מדברות על כך שיש לשאוף לחיות את החיים הטובים ביותר בשילוב עם מחשבות חיוביות.
מפיו של מגזין הגרדיאן, נטען כי בשיר מתייחסת קארדי בי לטופאק שאקור ולכמה מיצירותיו.
הצלחה
למרות שלא יצא כסינגל, קיבל השיר את מעמד הזהב בארצות הברית, על ידי איגוד תעשיית ההקלטות האמריקאי, עבור מכירות של למעלה מ-500 אלף עותקים במדינה. ביוטיוב זכה השיר להצלחה רבה גם כן, כאשר צבר למעלה מ-19 מיליון צפיות בסך הכל.
בספוטיפיי צבר השיר למעלה מ-70 מיליון השמעות בסך הכל.
מיקומי שיא
עם יציאתו נכנס השיר אל המקום ה-39 במצעד הבילבורד הוט 100.
פרי מגדים
פרי מגדים הוא חיבור על השולחן ערוך חלק אורח חיים ויורה דעה, שנכתב על ידי רבי יוסף תאומים שנודע בעיקר בזכות חיבורו זה, והוא אחד החיבורים הידועים והנחשבים שנדפסו על השולחן ערוך. עיקרו של החיבור הוא פירוש על נושאי כליו של השולחן ערוך, מגן אברהם, טורי זהב ושפתי כהן.
חיבור זה אף היווה מקור לפסקי הלכה רבים, והפוסקים האחרונים כדוגמת המשנה ברורה ועוד, הסתמכו עליו רבות בפסיקותיהם.
ייחודיות החיבור
ה"פרי מגדים", כשאר ספרי המחבר, מוכר בעיקר בשל חדירתו לעומק הסוגיות, מבלי להיכנס לפלפולים מפותלים שלהם התנגד נחרצות. הוא ביקר. על המחבר מסופר כי לפני שחיבר את פירוש ה'פרי מגדים' לחלק יורה דעה שבשולחן ערוך, למד את מסכת חולין במשך עשרים שנה רצופות, ורק אחרי שחזר עליה מאה ואחת פעמים והייתה שגורה על פיו עם מפרשיה, כתב את פירושו.
תוכן הספר
עיקר החיבור מתמקד בביאור חיבוריהם של מפרשי השולחן ערוך. חיבור הפרי מגדים נתחבר לחלק אורח חיים ולחלק יורה דעה.
'משבצות זהב', 'אשל אברהם' ו'שפתי דעת'
חיבורו 'פרי מגדים' מכיל פירושים, הערות וביאורים על חלק אורח חיים של השולחן ערוך ועל חלק יורה דעה.
החלק על אורח חיים כולל שני חלקים: "משבצות זהב" שהוא פירוש לספרו של הט"ז, ו"אשל אברהם" על סדר המגן אברהם.
הפירוש על חלק על יורה דעה כולל שני חלקים: "משבצות זהב" על הט"ז, ו"שפתי דעת" על סדר הש"ך.
בעבר נדפס ה"פרי מגדים" בסוף כל כרך של השולחן ערוך. במהדורות החדשות של שולחן ערוך שנדפסו לאחרונה היו שהחלו להדפיסו סביב ה"שולחן ערוך" עצמו, עקב חשיבותו.
פתיחה כוללת
מלבד החיבור עצמו, הכולל פירוש על נושאי הכלים, נודע חיבור ה"פרי מגדים" ב"פתיחות" (הקדמות) שהוא מקדים לכל נושא הלכתי ב"שולחן ערוך", ובהן הוא מבהיר את עקרונות ויסודות הנושא. פתיחות אלו כוללות חקירות וספיקות שונים בהלכה בנושאים שונים.
פירושים על הספר
על ה'פרי מגדים' נכתבו ספרי פירושים וקיצורים שונים, בעיקר בשל קושי בהבנת דבריו שנכתבו לעיתים בקיצור רב, ובראשי תיבות שאינם נפוצים, וכן מחמת סגנון ההתנסחות הייחודי, המקשה על הבנת הדברים.
ג'ודי קולינס
ג׳ודי קולינס (באנגלית: Judy Collins; נולדה בשם ג'ודית מרג'ורי קולינס ב-1 במאי 1939) היא זמרת-יוצרת אמריקאית. היא מבצעת בעיקר מוזיקת פולק, פולק רוק ופופ. רבים משיריה מתאפיינים בשירה צלולה או בעיבוד תזמורתי-תיאטרלי. היא השפיעה על זמרים רבים, בעיקר לאונרד כהן, ג'וני מיטשל ורנדי ניומן.
קריירה מוזיקלית
ג'ודי קולינס נולדה בסיאטל, וושינגטון, שם היא גדלה עד גיל 10. אביה התעוור בגיל צעיר. בשנת 1949 קיבל אביה עבודה בדנוור כשדרן רדיו, והמשפחה עברה לקולורדו. בביקוריה באולפן השידור פגשה קולינס זמרים רבים, והחלה להתעניין במוזיקת פולק.
קולינס למדה לנגן מוזיקה קלאסית בפסנתר בהוראתה של אנטוניה בריקו, והופיעה לראשונה בקונצרט בגיל 13, בו ביצעה יצירה של וולפגנג אמדאוס מוצרט. ד"ר בריקו שמה לב שקולינס מתעניינת במוזיקת פולק, ויעצה לה להפסיק את שיעורי הפסנתר. כעבור שנים, ג'ודי קולינס הזמינה את ד"ר בריקו לאחד הקונצרטים שלה בדנוור.
קולינס אהבה אז במיוחד את שיריהם של וודי גאת'רי ופיט סיגר, וכן שירי עם מסורתיים שבוצעו בתקופת תחיית הפולק האמריקאי של שנות השישים. במיוחד אהבה את מילות השירים. במקום פסנתר היא למדה לנגן בגיטרה, והופיעה תכופות באוניברסיטת קונטיקט, שם לימד פיטר טיילור, לו היא נישאה בגיל 19. היא הופיעה במסיבות והושמעה בתחנת הרדיו של הקמפוס. לאחר נישואיה עברה קולינס לגריניץ' וילג', ניו יורק, שם היא הופיעה בהופעות רחוב ובמועדונים. בשנת 1961 יצא תקליטה הראשון "A Maid of Constant Sorrow" בהוצאת אלקטרה רקורדס, חברת התקליטים שבה המשיכה להקליט במשך 35 שנה.
שיריה הראשונים היו שירי עם או שירי מחאה שנכתבו על ידי המשוררים של אותה תקופה, כמו טום פקסטון, פיל אוקס, ובוב דילן. היא הקליטה גרסאות משלה ללהיטים כמו "Mr. Tambourine Man" של בוב דילן ו"Turn! Turn! Turn!" של פיט סיגר. ביצועיה עזרו לכותבי שירים אחרים להתפרסם, ביניהם לאונרד כהן, שהיה חבר קרוב שלה במשך השנים, וכן ג'וני מיטשל, רנדי ניומן, רובין ויליאמסון וריצ'רד פרינה.
בעוד התקליטים הראשונים של קולינס כללו שירי עם פשוטים עם גיטרה, התקליט "In My Life" משנת 1966 כלל שירים בסגנונות מגוונים, שנכתבו בין השאר על ידי הביטלס, לאונרד כהן, ז'אק ברל, וכן קורט וייל. עיבודי השירים כללו תזמור עשיר. התקליט נחשב כפריצת דרך ביצירתה של קולינס, והיא המשיכה בסגנון זה בעשור הבא. את התקליט הפיק מרק אברמסון ועיבד ג'ושוע ריפקין.
בשנת 1967 יצא התקליט "Wildflowers", שגם הוא הופק ועובד על ידי אברמסון וריפקין. בתקליט נכלל גם השיר הראשון שכתבה בעצמה, "Since You've Asked", וכן הלהיט "Both Sides, Now" של ג'וני מיטשל שזיכה אותה בפרס גראמי.
בשנות השבעים קולינס הייתה כבר זמרת בעלת מוניטין, שנהגה לבצע מגוון שירים, כמו המזמור הנוצרי "Amazing Grace", שאנסונים צרפתיים, שירי מחזמר כמו "Send in the Clowns", וכן שירי מחאה של ג'ואן באאז וחומר מקורי רב. בתקופה זו היא הופיעה עם שיריה, בין השאר, בתוכניות הטלוויזיה "החבובות" ו"רחוב סומסום", וכן בהצגת ילדים. היא שרה גם את שיר הנושא בסדרת טלוויזיה המבוססת על הספר "הרוח בערבי הנחל".
קולינס כתבה שבעה ספרים. ספרה הראשון, משנת 1987, היה ספר זיכרונות, בשם "סמוך על לבך". בשנת 1987 הוציאה רומן בשם "Shameless". בספר זיכרונות מאוחר יותר, "Sanity and Grace", כתבה קולינס על מות בנה קלארק, בינואר 1992.
קולינס הופיעה גם בתפקידים קטנים במספר סרטי קולנוע וטלוויזיה, וכן נעשו עליה מספר סרטים תיעודיים.
בשנת 1993 הופיעה קולינס בטקס הכתרתו של ביל קלינטון כנשיא ארצות הברית. בטקס שרה קולינס את השירים "Amazing Grace" ו"Chelsea Morning". ביתם של ביל והילרי קלינטון, צ'לסי, נקראה על שם שיר זה.
ג'ודי קולינס ממשיכה להופיע ברחבי העולם.
אקטיביזם
קולינס הזדהתה עם התנועה הפציפיסטית של ילדי הפרחים "Youth International Party" והייתה מיודדת עם ראשיה, אבי הופמן וג'רי רובין. היא נכחה בכנס הייסוד של התנועה בשנת 1968.
בשנת 1969 היא העידה בבית המשפט בשיקגו בו נשפטו הופמן ורובין על הפרות סדר. במהלך עדותה היא החלה לשיר את שירו של פיט סיגר "Where Have All the Flowers Gone?" וננזפה על ידי התובע והשופט.
כיום מייצגת קולינס את קרן החירום הבינלאומית של האומות המאוחדות לילדים (UNICEF) ופעילה במסעות הסברה לסילוק מוקשים ברחבי העולם.
חיים אישיים
בשנת 1962, זמן קצר אחרי הופעת הבכורה של ג'ודי קולינס בקרנגי הול, היא חלתה בשחפת ואושפזה למשך חצי שנה בסנטוריום.
בשנות השישים הייתה קולינס בקשר רומנטי עם סטיוון (סטיבן) סטילס (מההרכב "'קרוסבי, סטילס ונאש"). לאחר פרידתה ממנו כתב עליה סטילס את השיר "Suite: Judy Blue Eyes".
בשנות השבעים סבלה קולינס מבולימיה נרבוזה, לאחר שהפסיקה לעשן בשנת 1970. "הלכתי ישר מסיגריות להפרעת אכילה", היא אמרה בשנת 1992 בריאיון לשבועון פיפל. "התחלתי להקיא. לא ידעתי שום דבר על בולימיה, ובייחוד לא ידעתי שזו התמכרות ושזה יחמיר. הרגשתי רע עם עצמי. אף על פי שהצלחתי להפסיק לעשן ורזיתי 20 ק"ג, הייתה לי הרגשה של ייאוש הולך וגובר." בספריה היא כתבה גם על שנים של התמכרות לאלכוהול, וכיצד האלכוהוליזם הזיק לחייה האישיים, לקריירה המוזיקלית שלה, ודרדר אותה לדיכאון. לדבריה, היא ניסתה סמים שונים בשנות השישים, אבל תמיד העדיפה שתיית אלכוהול, בדיוק כפי שנהג אביה. היא נכנסה לתוכנית שיקום בפנסילבניה בשנת 1978, ושמרה על צלילות הדעת שלה מאז, על אף האירועים הטראומטיים שחוותה, כמו התאבדות בנה היחיד, קלארק.
פרסים והכרה
ג'ודי קולינס זכתה בפרס גראמי, על ביצוע הפולק הטוב ביותר, לשיר "Both Sides, Now" בשנת 1968.
הביצוע התיאטרלי של קולינס לשיר "Send in the Clowns" של סטיבן זונדהיים זיכה אותו בפרס גראמי בשנת 1975.
צבי קרן
צבי קרן (18 באוגוסט 1917 – 27 באוקטובר 2008) היה מוזיקולוג ישראלי, מבכירי המורים לתאוריה, קומפוזיציה, מוזיקה קלה ולג'אז בארץ. כיהן במשך שנים רבות כראש החוג למוזיקולוגיה באוניברסיטת בר-אילן.
ביוגרפיה
צבי קרן נולד בניו יורק בשנת 1917 כהווארד ראלף קירשנבאום (Howard Ralph Kirshenbaum). למד במשך שנים אצל המוזיקאי והמדען היהודי-רוסי-אמריקאי יוסף שילינגר, ונחשב לממשיך דרכו המוזיקלי בתחום התאוריות הקומפוזיציות-מתמטיות, ביחד עם ג'ורג' גרשווין וגלן מילר. את התואר הראשון קיבל בשנת 1937 מאוניברסיטת ניו יורק, את התואר השני בשנת 1946 מאוניברסיטת קולומביה, ואת הדוקטורט בשנת 1961 מאוניברסיטת לונדון. לאחר חזרתו בתשובה ועלייתו לישראל בשנת 1951, עִברת את שמו לצבי קרן. בין השנים 1970 ל-1986 שימש כמרצה במחלקה למוזיקה באוניברסיטת בר-אילן
על אף שלא היה ידוע במיוחד בציבור, קרן נחשב לאחד מבכירי המורים למוזיקה קלה ולג'אז בארץ. בין תלמידיו: אלברט פיאמנטה, יוני רכטר, אריאל זילבר, שלמה גרוניך, דני סנדרסון, דודי אור, יוסי מר חיים, מנחם ויזנברג, דורון טויסטר, עדי רנרט, שם טוב לוי, אבנר קנר, בני נגרי, נמרוד טנא, ארי ערב, שלום פליסר ורבים אחרים.
בתו, אלונה שגיא, היא פסנתרנית ואמנית ג'אז, ראש המחלקה ללימודי ג'אז באוניברסיטת בר-אילן.
שר הייט
שר הייט (באנגלית: Shere Hite; 2 בנובמבר 1942 – 9 בספטמבר 2020) הייתה מחנכת מינית ופמיניסטית גרמנייה ילידת ארצות הברית. עבודתה כסקסולוגית התמקדה בעיקר במיניות נשית. הייט התבססה על מחקרים ביולוגיים בנושא מין של מאסטרס וג'ונסון ואלפרד קינסי. עבודותיה התכתבו פוליטית, תאורטית ופסיכולוגית עם התנועה הפמיניסטית של שנות ה-70 של המאה ה-20. מ"דוח הייט: מחקר על מיניות האישה" נמכרו יותר מ-50 מיליון עותקים.
ביוגרפיה
הייט נולדה כשירלי דיאנה גרגורי בסנט ג'וזף, מיזורי, לפול ושירלי הרט גרגורי (Shirley Hurt). מאוחר יותר, היא בחרה לשאת את שם המשפחה של אביה החורג, ריימונד הייט. הייט סיימה תואר שני בהיסטוריה, באוניברסיטת פלורידה ב-1967. לאחר מכן היא עברה לניו-יורק, התקבלה ללימודי דוקטורט באוניברסיטת קולומביה בהיסטוריה חברתית, אך לא השלימה את הלימודים. בזמן לימודיה באוניברסיטה, היא דגמנה בפרסומת פרובוקטיבית למכונת כתיבה על מנת לשלם את שכר הלימוד אבל כאשר קראה את הכיתוב במודעה "המכונה כל כך חכמה, שהיא [הכתבנית] לא חייבת להיות", הצטרפה למחאה הפמיניסטית כנגד הפרסומת שהיא הופיעה בה.
הייט לימדה באוניברסיטת ניהון (טוקיו, יפן), ב-Chongqing University בסין, ו-Maimonides University מיאמי ביץ', פלורידה, ארצות הברית.
מתודולוגיה
הייט אספה אלפי שאלונים שמולאו בצורה אנונימית והם שימשו כמסגרת לפיתוח הרעיוני על יחסם של בני האדם למגדר ולמיניות. המסקנות אליהן הגיעה נתקלו בחשדנות גם בגלל המתודולוגיה שבחרה. העדר נתוני הרקע של האנשים שמילאו את השאלונים עורר חששות לגבי המסקנות שהייט הגיעה אליהן והאם ניתן להכליל אותן על כלל האוכלוסייה. בסקרים בנושאים רגישים כגון התנהגות מינית, רבים מהנשאלים בוחרים לא למלא את השאלון ועל כן הדגימה מוטה. מנקודת מבט סטטיסטית, המסקנות הנגזרות לא מייצגות את הדעות של האוכלוסייה הנחקרת. תומכי הייט טענו להגנת המחקר כי מחקרה התבסס על תשובותיהן של נשים שונות לעומת מחקרים קודמים שהסיקו מסקנות על מיניות נשים מתוך ניסיונן של נשים העוסקות בזנות או בהסתמך על ניסויים במעבדה. שיטות המחקר של הייט היוו קרקע לדיון פורה על מתודולוגיות מחקר בנושא מיניות.
חיים אישיים
ב-1985 נישאה לפסנתרן הגרמני פרידריך הוריקי (Friedrich Höricke), הצעיר ממנה ב-19 שנים. ב-1989 הזוג היגר לגרמניה. הייט ויתרה על אזרחותה האמריקאית ב-1995, לדבריה בשל ההתקפות האישיות שספגה בארצות הברית בשל עבודתה. זמן קצר לאחר מכן קיבלה אזרחות גרמנית. הזוג התגרש בשנת 1999. היא התחתנה בשנית בשנת 2012 עם פול סאליבן. הם נדדו באירופה והתיישבו בסופו של דבר בטוטנהאם שבצפון לונדון. היא נפטרה בשנת 2020 ממחלה נוירולוגית ניוונית (Corticobasal Degeneration).
דודג' 1955
דודג' 1955 (באנגלית: Dodge 1955) הם מספר דגמים של מכוניות סלון אשר יוצרו על ידי חטיבת דודג' בקונצרן הרכב קרייזלר האמריקאי בין השנים 1956–1955 בארצות הברית.
אוון טיג
אוון ויליאם טיג (באנגלית: Owen William Teague; נולד ב-8 בדצמבר 1998) הוא שחקן קולנוע וטלוויזיה אמריקאי. מוכר מתפקידו בסדרת הטלוויזיה "קשר דם", במיני-סדרה "העמדה" ובסרט האימה "זה" ובהמשכו "זה: חלק 2".
כריסטיאן לואינדמה
כריסטיאן לואינדמה (בצרפתית: Christian Luyindama Nekadio; נולד ב-8 בינואר 1994) הוא כדורגלן מהרפובליקה הדמוקרטית של קונגו המשחק בעמדת הבלם בגלאטסראיי.
אוון טיג
ביוגרפיה
טיג נולד וגדל בטמפה, פלורידה. שני הוריו היו מוזיקאים והוא ניגן בכינור עד גיל 15. טיג היה התעניין במשחק החל מגיל צעיר. הוא הופיע בהפקות תיאטרון קטנות בילדותו. הוא היה חבר במועדון יוצרי הסרטים בבית הספר היסודי הבינלאומי מקראלן פארק ובמועדון התזמורת והתזמורת בבית הספר לאמנויות בתיכון "האוורד וו. בלייק", שניהם בטמפה.
כריסטיאן לואינדמה
קריירת מועדונים
לואינדמה התחיל את הקריירה שלו בקבוצות כדורגל מקומיות מהרפובליקה הדמוקרטית של קונגו ובגיל 21 הצטרף למזמבה עמה זכה בגביע הקונפדרציה האפריקאי לשנת.
אוון טיג
קריירה
טיג ידוע בתפקידיו משנת 2015 בסדרה "קשר דם" ובפרק של העונה הרביעית בסדרה "מראה שחורה".
בשנת 2016 הוא לוהק לתפקיד משנה במותחן העל טבעי "האיש הריק", על פי רומן מאת קאלן באן. הוא גילם את נולאן רייבורן בעונה השנייה של "קשר דם", בשלב זה טיג עדיין למד בתיכון. בשנת 2016 היה לו גם תפקיד בסרט "סלולר", המבוסס על ספרו של סטיבן קינג.
בשנת 2017 הוא לוהק לתפקיד בסרט "מארי". בשנת 2019 הופיע טיג בסרט "זה" ובסרט ההמשך "זה: חלק 2".
כריסטיאן לואינדמה
קריירת מועדונים
ב-31 בינואר 2019, הושאל לגלאטסראיי מליגת העל הטורקית עד לסיום העונה, עם אפשרות לרכישה. בסיום העונה זכה עם גלאטסראיי בדאבל, והמועדון רכש את כרטיס השחקן שלו.
בנובמבר 2019 פורסם כי הוא יעבור ניתוח בברך.
אוון טיג
קריירה
בשנת 2017 הוא לוהק למותחן הפשע "דורות של רעל" לצד גארי אולדמן. הוא השתתף גם בסרט הרומנטיקה "יום אחרי יום", על פי רומן מאת דייוויד לויתן.
בשנת 2018 הוא חתם ב-CAA. באותה שנה הוא שיחק בסרט "Heft". בשנת 2019 שיחק בסדרה "גברת פלטשר" מבית HBO, הוא גילם את ג'וליאן, בחור בן 19 שמתאהב בגרושה בת 46 בשם איב, וגילם את אלק במותחן "אני רואה אותך".
באוגוסט 2020 פורסם כי ישחק ב- "Trouble Boys". באותה שנה לוהק לדמות הרולד לאודר במיני סדרה "העמדה", בה הוא מגלם את הארולד לאודר, נער סוציופתי שמתפתה לרוע במהלך מגפה. ויג זכה לשבחי הביקורת על משחקו".
יקיר גירון
הרב יקיר (שמואל דוד) איסטרוג גירון אפנדי (1813 – 1874) היה איש ציבור, רב העיר אדירנה, החכם באשי של קושטא – ראש רבני האימפריה העות'מאנית, ו"מגדולי בוני היישוב העברי".
ביוגרפיה
נולד באדירנה שבטורקיה בשנת 1813 (ה'תקע"ג) למשפחת רבנים שמקורה בז'ירונה שבספרד, ובילדותו חונך אצל אביו. בשנת 1835 (ה'תקצ"ה) נבחר לשמש כרב העיר, וכיהן בתפקיד זה עד לשנת 1842 (ה'תר"ב).
בתקופת כהונתו כרב העיר הנהיג סדרים חדשים בקהילה, ותיקן תקנות חדשות למענה. הודות לפעילותו קיבל מהסולטנים אבדילאזיז ואבדילמג'יט הראשון אותות כבוד חשובים. כשפרץ בשנת 1842 (ה'תר"ב) סכסוך בין ראשי קהילת יהודי קושטא, הוזמן הרב גירון יחד עם רבי חיים פאלאג׳י והרב מנחם בן ארדיט מטעם הממשל ליישב את הסכסוך, ולאחר מכן הרב גירון שב לאדירנה. לאחר כשבעה חודשים בעקבות המשך הסכסוך מינה הסולטן את הרב גירון לרב וחכם באשי של קושטא וראש רבני טורקיה, במקום הרב יעקב אביגדור. את מקומו באדירנה מילא בנו, הרב אברהם גירון.
בתקופת כהונתו כרב העיר הנהיג סדרים חדשים בקהילה, ותיקן תקנות חדשות למענה. הודות לפעילותו קיבל מהסולטנים אבדילאזיז ואבדילמג'יט הראשון אותות כבוד חשובים.
בעקבות קול קורא של הרב עזריאל הילדסהיימר בנוגע ליהודי אתיופיה, הוציא הרב גירון בשנת 1866 (ה'תרכ"ו) מכתב תחת הכותרת "קול קורא לעזרת בני ישראל בארץ כוש", בו הדגיש כי אין שוני בין יהודי אתיופיה לשאר יהודי הגלויות, התריע על סכנת המיסיון המאיימת על העדה, וקרא לפעול להצלתה. בעקבות קריאות אלו החלו לצאת משלחות סיוע לקהילות היהודיות באתיופיה.
ב-26 במאי 1872 (י"ח באייר ה'תרל"ב) עזב את קושטא לאחר שהתפטר מתפקידו בהסכמת הסולטאן במטרה לעלות לישראל, וחזר לאדירנה להיפרד ממשפחתו ומכריו. בסוף חודש אב של אותה השנה הגיע בהפלגה ליפו, והתקבל שם על ידי הרב רפאל מאיר פאניז'ל והרב יעקב שאול אלישר. בהגיעו למוצא בתחילת חודש ספטמבר (ראש חודש אלול), יצא לקבל את פניו הראשון לציון הרב אברהם אשכנזי, בליווי 50 רבנים מהעדה הספרדית, ומשם נכנס לירושלים כשהוא מלווה בשיירת כבוד של חיילים, ראשי דתות וקונסולים, כשהוא רכוב על סוס.
בירושלים ייסד את ישיבת "חסד ואמת" ולמד בה יחד עם רבני העיר. בתקופה זו החל לפעול להרחבת היישוב היהודי, והרב צבי קלישר, שראה בו את האדם המתאים לפעילות בניית הארץ, ניהל עמו חלופת מכתבים, ושכנעו לייסד וועד לרכישת קרקעות ולעמוד בראשו. מטרת הוועד, ששמו "החברה ליישוב א"י", הייתה לרכוש קרקעות ולייסד מושבים עבור חקלאים עבריים. הרב גירון הציע לרב קלישר לרכוש חלקת אדמה גדולה באזור יפו, וראשי החברות ליישוב ארץ ישראל בגרמניה התאחדו ושלחו לו סכום כסף כמקדמה. בנוסף התכונן לרכישת שטח אדמה באזור ירושלים עבור עולים מבוקרשט, ועדכן את הרב קלישר על אפשרות לרכוש את חלקת האדמה שבה נמצאת מערת קבר שמעון הצדיק.
הלך לעולמו לפני שהשלים את הרכישות ב-4 בפברואר 1874 (י"ז בשבט ה'תרל"ד), ונקבר בחלקת הספרדים שבהר הזיתים.
חצי האי קראן
חצי האי קראן (באנגלית: Kran Peninsula; בבולגרית: полуостров Крън) הוא חצי האי היוצר את הקצה הצפון-מזרחי של האי לייז' בארכיפלג פאלמר, שבאנטארקטיקה.
חצי האי משתרע 2.85 ק"מ לכיוון צפון-דרום וכ -2.35 ק"מ לכיוון מזרח-מערב.
בקצהו הצפוני של חצי האי מצויה נקודת מורו, ובקצהו המזרחי של חצי האי מצויה נקודת נייט.
חצי האי מחובר לאי לייז' במצר יבשה שרוחבו 200 מטרים, מדרום לחצי האי.
גילוי ומיפוי חצי האי
לשון היבשה מופתה לראשונה על ידי סוקרים בריטיים בשנת 1978.
מקור השם
לשון היבשה נקראת על שם העיירה קראן שבדרום בולגריה.
שירים שהוקלטו על ידי טיילור סוויפט
טיילור סוויפט היא זמרת-יוצרת אמריקאית. היא חתמה על חוזה הקלטות עם ביג משין רקורדס בשנת 2005, תוך שהייתה שותפה לכתיבת כל השירים שהוציאה במהלך הקריירה שלה וזאת, בנוסף לעובדה שהייתה שותפה לכתיבת חלק מהשירים בהם השתתפה. בין היתר, כתבה שירים עבור אמנים אחרים. סוויפט נחשבת לאחד מהאמנים המצליחים ביותר בכל הזמנים, תוך שהיא מחזיקה בשלל שיאים שונים, כמו גם העובדה שהקליפ של השיר שלה "Look What You Made Me Do", היה לקליפ הנצפה ביותר בכל הזמנים ב-24 שעות.
אלבום הבכורה שלה יצא לאור ב-24 באוקטובר 2006, על ידי ביג משין רקורדס, כשהיא הייתה בת 16. סוויפט כתבה שירים לאלבום במהלך השנה הראשונה שלה בתיכון, חלק מהם במשותף עם ליז רוז וכותבים נוספים. סוויפט התנסתה עם מספר מפיקי מוזיקה ותיקים בנאשוויל, אך בסוף החליטה לשכור את מפיק הדמואים שלה נייתן צ'פמן מבחינה מוזיקלית, האלבום הוא בסגנון מוזיקת קאנטרי, ומבחינה מילולית, הוא עוסק במערכות יחסים רומנטיות, שכמה מהן כתבה סוויפט מהתבוננות במערכת יחסים לפני שחוותה אחת בעצמה, ונוגע במאבקיה האישיים של סוויפט בתיכון. אלבום האולפן השני שלה Fearless, יצא לאור בשנת 2008. האלבום היה פריצת דרך בינלאומית והצלחה מסחרית אדירה עבור סוויפט. בארצות הברית, האלבום היה במקום הראשון במצעד 200 האלבומים של הבילבורד במשך אחד-עשר שבועות, והיה האלבום שנשאר הכי הרבה זמן בפסגת המצעד עבור אמנית קאנטרי.
אלבומה השלישי Speak Now נחת היישר בפסגת מצעד 200 האלבומים של בילבורד, האלבום השני ברציפות של סוויפט שעשה זאת. עם מכירות של 1.047 מיליון עותקים בשבוע הראשון, הפך האלבום לאלבום עם מכירות הפתיחה הגבוהות ביותר מזה חמש שנים, לאלבום עם הפתיחה החמישית בגובהה עבור אישה, לאלבום הקאנטרי עם הפתיחה השלישית בגובהה (האלבום עם המכירות הגבוהות ביותר הוא אלבומה של סוויפט, Red, שיצא שנתיים לאחר מכן) וכן לאלבום שמכר הכי הרבה עותקים תוך שבוע אחד בארצות הברית בשנת 2010.
בשנת 2017 הוציאה את Reputation. האלבום כבש את פסגת מצעדי האלבומים של אוסטרליה, אוסטריה, בלגיה, קנדה, אירלנד, הולנד, ניו זילנד, נורווגיה, סקוטלנד, שווייץ, בריטניה, וארצות הברית. לפי מערכת חישוב המכירות של נילסן, מכר האלבום 1.216 מיליון עותקים בארצות הברית במהלך השבוע הראשון לצאתו, והפך לאלבום הנמכר ביותר במדינה לשנת 2017. ברחבי העולם מכר האלבום 2 מיליון עותקים בשבוע הראשון שלו. יציאת האלבום לוותה בסיבוב ההופעות ה-5 של טיילור סוויפט, "Reputation Stadium Tour". אלבומה השביעי Lover, הצליח להגיע למקום הראשון במצעד הבילבורד 200, עם מכירות של 867,000 עותקים בארצות הברית בלבד, מה שהופך את הפתיחה שלו לאחת מהפתיחות הגדולות ביותר בכל הזמנים בעולם ובמדינה, כאשר בעולם נמכר בלמעלה משלושה מיליון עותקים.
בשנת 2020, הוציאה את אלבומה Folklore. האלבום נוצר במהלך בידוד שאירע במגפת הקורונה והוא הופק על ידי ג'ק אנטונוף, ארון דסנר וסוויפט עצמה. האלבום הוא אלבום הפתעה שהופץ 16 שעות לאחר ההכרזה עליו והוא כלל לא מאפיין את סוגת המיינסטרים שאפיינה את שאר אלבומיה של סוויפט, תוך שהוא עצמו כולל את הסוגות הבאות: אינדי פולק, רוק האלטרנטיבי, אלקטרו-פולק ופופ צ'מבר. "Cardigan" יצא כסינגל המוביל מתוך האלבום ב-24 ביולי 2020. "Exile" בשיתוף המוזיקאי בון איבר ו-"Betty" יצאו כסינגלים מתוך האלבום באוגוסט באותה השנה, בהתאמה. האלבום זכה לשבחים ביקורתיים רבים במהלך יציאתו וכונה על ידי רבים כאלבום הטוב ביותר בדיסקוגרפיה של סוויפט, תוך שציינו לשבח את הצלילים הנינוחים והבלתי שגרתיים שלו ושל השירים הנכללים בו, כמו גם את הנושאים הליריים הבדיוניים עליהם מדברת סוויפט. האלבום נמכר בלמעלה מ-846,000 עותקים בארצות הברית בשבוע צאתו ובכך כבש את פסגת מצעד הבילבורד 200 והיה לאלבומה השביעי והרצוף של סוויפט שהצליח לעשות זאת, תוך שהפך לאלבום עם הפתיחה הגדולה ביותר במדינה בשנת 2020. האלבום כבש את פסגות מצעדי האלבומים שבאוסטרליה, קנדה, בלגיה, אירלנד, ניו זילנד, שווייץ, הממלכה המאוחדת וכולי. כל שש עשרה רצועות האלבום נכנסו למצעד הבילבורד הוט 100, כששלוש מתוכן נכנסו לעשירייה הפותחת; "Cardigan" התברג במקום הראשון, בעוד שהפך לשירה השישי שהצליח לעשות זאת. בין היתר, הייתה סוויפט לאמן הראשון בהיסטוריה שנחת במקום הראשון באותו השבוע במצעד הבילבורד הוט 100 ובמצעד הבילבורד 200.
תקנות שעת חירום (יהודה והשומרון – שיפוט בעבירות ועזרה משפטית)
תקנות שעת חירום (יהודה והשומרון - שיפוט בעבירות ועזרה משפטית), התשכ"ז-1967, המוכרות בשם המקוצר תקנות יו"ש, הן תקנות שעת חירום שהותקנו על ידי שר הביטחון, משה דיין, ב-2 ביולי 1967, זמן קצר לאחר מלחמת ששת הימים, לשם הסדרת המצב המשפטי שנוצר כתוצאה משליטת ישראל בשטחים שבתפיסה לוחמתית בעקבות מלחמה זו. באותה עת נגעו התקנות לאזורים: רמת הגולן, יהודה ושומרון, רצועת עזה וסיני. התקנות הן עיקר הבסיס החוקי לתחולת המשפט והאכיפה הישראליים בשטחים אלה, והן מסדירות את הממשקים המשפטיים של המדינה עם אזרחיה המתגוררים ביהודה ושומרון, ועם רשויות האזור.
על פי סעיף 9 לפקודת סדרי השלטון והמשפט ו לחוק יסוד: הממשלה שהחליף אותו, תקנות שעת חירום הן בעלות תחולה זמנית בלבד, ולכן מדי כמה שנים מוארך תוקפן בחוק המיועד לכך (המכונה "חוק תקנות יו"ש" או "חוק יו"ש"). התקנות הורחבו ושונו לעיתים, בין השאר לשם התאמתן לשינויים בשליטת ישראל בשטחים אלה (כיום הן חלות רק על יהודה ושומרון). שינוי משמעותי במיוחד הוכנס לאחר הסכמי אוסלו, ובו פרק המסדיר את שיתוף הפעולה עם הרשות הפלסטינית והתאמות נוספות (בעיקר "סימן ב' – שטחי המועצה הפלסטינית"). תוקפן הנוכחי של התקנות הוא עד 15 בפברואר 2028.
היסטוריה חקיקתית
בשטחים הנמצאים בתפיסה לוחמתית של ישראל בעקבות מלחמת ששת הימים, המשיך לחול הדין שנהג בהם קודם לכיבושם, כלומר הדין המצרי ברצועת עזה ובסיני, הדין הירדני בשטחי יהודה ושומרון והדין הסורי ברמת הגולן. חוקי מדינת ישראל לא חלו בשטחים אלה, למעט חוקים המוחלים באופן מפורש על האזור (למשל ו), חוקים ייעודיים לשטחים אלה, ופקודות של מפקד פיקוד המרכז המחילות נורמות מן המשפט הישראלי. ריבוי המקורות המשפטיים החלים באזור יוצר מורכבות משפטית.
ב-2 ביולי 1967 התקין שר הביטחון, משה דיין, את תקנות שעת חירום (עבירות בשטחים המוחזקים — שיפוט ועזרה משפטית), התשכ"ז-1967, לשם הסדרת המצב המשפטי שנוצר כתוצאה משליטת ישראל בשטחים שנכבשו. במהלך השנים השתנה שם התקנות פעמים אחדות, כדי לשקף את השינויים בשטח שעליו חלות התקנות, ובשם שהעניקה ישראל לשטח זה.
מטרותיהן של התקנות הוצגו בדברי ההסבר להצעת חוק להארכת תוקפן:
תוקפן של תקנות שעת חירום אלה הוגבל לחודשים מעטים, ולכן אישרה הכנסת, ב-25 בדצמבר 1967, את החוק להארכת תקפן של תקנות שעת חירום (עבירות בשטחים המוחזקים - שיפוט ועזרה משפטית), התשכ"ח-1967, שהאריך את תוקף התקנות עד סוף 1968, תוך החלפת ניסוחן בנוסח מורחב, שענה על שלל בעיות בנוסח המקורי.
בהמשך לכך הוארך תוקפן של התקנות מפעם לפעם, לתקופה נוספת של שנה או שנתיים, ומאוחר יותר לתקופה של חמש שנים. בפעם אחרונה הוארך תוקף התקנות ביוני 2017 לחמש שנים, והוא חל עד א' תמוז התשפ"ב (30 ביוני 2022).
בתחילת שנת 1978 שונה שמן של התקנות לתקנות שעת חירום (יהודה והשומרון, חבל עזה, רמת הגולן, סיני ודרום סיני - שיפוט בעבירות ועזרה משפטית), תשכ"ז-1967.
שינויים טריטוריאליים בחלות התקנות
בעקבות נסיגת צה"ל מסיני הושמטו המילים "סיני ודרום סיני" משמן ומתחולתן של התקנות.
בעקבות ביצוע תוכנית ההתנתקות הושמטו המילים "וחבל עזה" משמן ומתחולתן של התקנות, והן קיבלו את שמן הנוכחי: תקנות שעת חירום (יהודה והשומרון - שיפוט בעבירות ועזרה משפטית), התשכ"ז-1967.
המחלוקת על הארכת תוקף התקנות בשנת 2022
תוקף התקנות הוארך בחוק עד א' בתמוז ה'תשפ"ב (30 ביוני 2022). בדומה לממשלות קודמות, גם ממשלת ישראל השלושים ושש הייתה מעוניינת בהארכת תוקף התקנות, ולכן קידמה הצעת חוק בנושא שהגישה הממשלה הקודמת בשלהי כהונתה. במאי 2022 אישרה ועדת החוץ והביטחון את ההצעה לקריאה שנייה ושלישית, אך אישורה הסופי במליאת הכנסת נתקל בקשיים פוליטיים שכן חלק ממרכיבי הקואליציה סירבו לתמוך בחוק מפני שהוא בעד ההתנחלויות, וגם האופוזיציה סירבה לתמוך כדי שלא לסייע לממשלה להמשיך ולהתקיים. שר המשפטים גדעון סער הודיע שהצבעה נגד החוק משמעותה פירוק הממשלה.
שמונה מראשי המועצות באזור יהודה ושומרון שלחו מכתב לראשי מפלגות האופוזיציה ובו הם מבקשים לאשר את הארכת תוקף התקנות. במכתב נכתב כי הם "מבקשים ודורשים לא להפוך את חיינו לכאוס ולמנוע את הפגיעה הקשה בחיי 500 אלף תושבינו, ... אנו קוראים לכל המפלגות בכנסת לתמוך בהארכת החוק". לעומתם ארבעה ראשי מועצות אחרים שלחו מכתב הקורא לראשי המפלגות שלא לתמוך בחוק כרגע, כיוון שמוטב לשלם את המחיר של אבדן החוק, להפיל את הממשלה ש"רעה לעם ישראל ולהתיישבות" ולהקים ממשלת ימין שתעביר היא את החוק.
מהצד הנגדי, מאמר המערכת בעיתון "הארץ" יצא בקריאה שלא להאריך את תוקף התקנות, בראותו אותן כיוצרות אפרטהייד, משום שתקנה 2 פירושה שכאשר שני אנשים, האחד ישראלי והאחר פלסטיני, ביצעו אותה עבירה באזור שבשליטת צה"ל (למשל שטח C), יחולו עליהם שתי מערכות משפט שונות: הישראלי יישפט בבית משפט ישראלי לפי החוק הישראלי, ואילו הפלסטיני יישפט בבית משפט צבאי לפי החוק הירדני וצווי מפקד הפיקוד. עם זאת ציין המאמר: "סביר להניח שבסוף תימצא הקומבינה להאריך את התקנות. תומכי ההתנחלויות בקואליציה ובאופוזיציה כבר ימצאו את הדרך לשמור על הפריבילגיות של המתנחלים."
ב-6 ביוני הצעת החוק להארכת תוקפן של התקנות הובאה לקריאה שנייה ושלישית במליאת הכנסת ונדחתה ברוב של 58 חברי כנסת, הכוללים את חברי האופוזיציה וכן חברי הקואליציה מאזן גנאים וג'ידא רינאוי זועבי, כנגד 52 חברי קואליציה. חוסר היכולת להאריך את תוקף התקנות היה סיבה עיקרית להחלטתם של ראש הממשלה נפתלי בנט וראש הממשלה החלופי יאיר לפיד לפעול לפיזור הכנסת, צעד שבהתאם ל מביא להארכה אוטומטית של תוקף התקנות עד לתום שלושה חודשים ממועד כינוסה של הכנסת הבאה. ב-29 ביוני הגישה הרשימה המשותפת 12,000 הסתייגויות להצעת החוק לפיזור הכנסת, צעד שהיה יכול להוביל לעיכוב של ימים וביטול תוקפן של תקנות יו"ש, אך הן נפסלו בנימוקים טכניים, וכמו כן השתמשה ועדת הכנסת בסעיף 98 לתקנון הכנסת על מנת לזרז את תהליך הדיון. ב-30 ביוני קיבלה הכנסת העשרים וארבע את החוק לפיזורה, והבחירות לכנסת העשרים וחמש נקבעו ל-1 בנובמבר. בשל כך, תוקף התקנות הוארך אוטומטית עד 15 בפברואר 2023. בינואר 2023 האריכה הכנסת העשרים וחמש את תוקף התקנות עד 15 בפברואר 2028.
הוראות התקנות
עם הזמן, חלו שינויים ונוספו תקנות חדשות, שמטרתן העיקרית היא הרחבה של סמכויות השיפוט והשיטור הישראלי ביו"ש:
מכוח התקנות ניתן בשנת 1999 צו שעת חירום (יהודה והשומרון וחבל עזה – שיפוט בעבירות ועזרה משפטית) (שטחי המועצה הפלסטינית – עזרה משפטית בעניינים אזרחיים), תשנ"ט-1999.
השלכות התקנות
אחת המשמעויות נוגעת ל-3,400 אסירים פלסטינים שנשפטו בבתי משפט צבאיים ביהודה ושומרון, והם כלואים בבתי כלא בישראל. במקרה של אי-חידוש התקנות, אי אפשר להחזיק אסירים אלה בישראל, ויהיה צורך להעבירם לבתי כלא ביהודה ושומרון.
כמו כן תהיה בעיה של שטחי שיפוט. למשל, אם אנשים יעשו עבירות בישראל בתוך גבולות הקו הירוק ויברחו ליהודה ושומרון, למשטרת ישראל לא תהיה סמכות לתפוס אותם שם ולחקור אותם.
מכיוון שהתקנות מרחיבות, בין השאר, את חוק לשכת עורכי הדין וחוק הפסיכולוגים, אם הן לא יהיו בתוקף אז עורכי דין ופסיכולוגים תושבי יהודה ושומרון לא יוכלו לעסוק במקצועם.
בפסיקה
בשנת 1978 הועמד לדין בישראל אזרח ישראלי, שביצע עבירות באתרים בסיני שהמושל הצבאי הכריז עליהם בצו כשמורות טבע. בית המשפט העליון פסק ברוב קולות שאין להעמידו לדין בישראל, משום שעל פי החוק הישראלי שמורת טבע היא כזו שהוכרזה כשמורת טבע על ידי שר הפנים, ושר הפנים לא עשה כן ביחס לשמורות הטבע שבסיני. השופט שלמה לוין הבהיר עניין זה:
אבן וירגה
אבן וירגה הייתה משפחה יהודית ממוצא ספרדי שבניה התפרסמו במשך כמה דורות.
ויז'ה דה מרלו
ויז'ה דה מרלו (בספרדית: Villa de Merlo), המכונה בקצרה מרלו, היא עיר בפרובינציית סן לואיס בארגנטינה. העיר שוכנת על הכביש הלאומי מספר 8, במרחק של 190 קילומטרים מהעיר סן לואיס, בירת הפרובינציה, ובמרחק של 780 קילומטרים מבואנוס איירס, בירת ארגנטינה. שדה התעופה הקרוב ביותר, ויז'ה דל קונלרה, נמצא במרחק של 18 קילומטרים מהעיר. מאז שנת 2001 בעיר פועלים בתי קזינו. העיר נשענת על תעשיית תיירות צומחת, ואוכלוסייתה גדלה בהתאם. בין השנים 2001 עד 2010 נרשם גידול אוכלוסין של 53%.
היסטוריה
אזכורים מוקדמים של העיר מתוארכים למאה ה-16. בשנים 1720-1730 העיר יושבה לראשונה. בשנת 1794 חואן דה וידלה הגיע לאזור ובחר את מיקומה הנוכחי של העיר להקמת עיירה. צו להקמת העיירה, בשמה המקורי - ויז'ה דה מלו, נחתם באוקטובר, 1796, והמעמד הפך לרשמי ב-1 בינואר 1797. כיכר העיר המרכזית, מרקס דה סוברמונטה, הוקמה מעט מוקדם יותר, בשנת 1795, ונבנתה מחדש במהלך המאה ה-20.
עם הזמן השם עוות. השם ויז'ה דה מרלו התקבל רשמית בשנת 1864. הכלכלה בעיירה במהלך המאה ה-19 הייתה עצמאית. כל משפחה תפקדה כיחידת ייצור. חיטה, תירס, תאנים, אפרסקים, אגסים ושזיפים יוצרו בכמויות שאפשרו ייצוא לערים גדולות. תעשייה נוספת שפעלה בעיר היא תעשיית יין. כמו כן, בעיר הייתה תעשייה קלה שתרמה ליכולתה לכלכל את עצמה ואפשרה שחיטה, בניית גגות, קציר ושינוע של הסחורות.
בשנות ה-20 של המאה ה-20 בעיר התחילה להתפתח תעשיית התיירות. במחצית השנייה של המאה היה גידול אוכלוסין משמעותי עם הגידול באוכלוסיית התיירות. נכון להיום העיר מדורגת במקום השלישי בפרובינציה באוכלוסייתה. יש שני בתי קזינו בעיר וגידול האכלוסין בקצב גבוה ממשיך.
ואנצ'ה שיקוב
ואנצ'ה שיקוב (במקדונית: Ванче Шиков; נולד 19 ביולי 1985 בקבדרצי, יוגוסלביה) הוא כדורגלן מקדוני המשחק באקדמיה פאנדב בעמדת הבלם.
ביוגרפיה
בשנת 2002, עבר לשחק בשקודה קסנתי היוונית, שיחק 55 משחקים והבקיע שני שערים. בשנת 2006 נקנה על ידי אולימפיאקוס אבל הושאל למשך 5 חודשים לקרקירה מקורפו, בה שיחק 13 משחקים והבקיע שני שערים.
בתום ההשאלה, חתם באופן רשמי כשחקנה של אולימפיאקוס באתונה.
אחרי ששיחק שלוש שנים בקבוצת אתניקוס אחנס בקפריסין, חתם שיקוב ב-2011 בקבוצת ווהלין לוצק. ב-2014 עבר לקבוצת אוסטריה וינה.
שרדרמן שולט
שרדרמן שולט (באנגלית: Shredderman Rules, תרגום מילולי: חוקי שרדרמן) הוא סרט טלוויזיה אמריקאי מסוג קומדיית נעורים, סרט הטלוויזיה הראשון ששודר בערוץ ניקלודיאון. הוא שודר בו ב-9 ביוני 2007 והיו לו 3.9 מיליון צופים. הסרט מבוסס על סדרת ספרים בשם זה.
בסרט מככב דבון ורקהייזר (הידוע בין היתר בכיכוב "מדריך ההישרדות של נד") בדמות "נולן בירד", תלמיד כיתה ח' ביישן ובעל דמיון מפותח. בסרט מוצג תלמיד בשם "באבא" (אנדרו קלאדוול) המרבה להציק לחבריו, נולן מחביא מצלמה ומצלם את באבא בסצנות מביכות וסצנות בהם הוא מעולל מעשי קונדס בסתר, מקים אתר אינטרנט החושף את מעלליו של באבא ולועג לו, תחת השם הבדוי "שרדרמן". התלמידים אינם יודעים מי הדמות העומדת מאחורי שרדרמן המסתורי אך המורה עולה על זהותו ומחזק אותו. אביו של באבא, בוב (דניאל רובק) עובד בתעשיית ביוב ורוצה להפוך את האגם של העיר לאגן ביוב. באמצעות "מטוסים על שלט" ובעזרת יצירתיותו מצליח נולן להרוס את תוכניתו, במהלך כנס הפתיחה וחתימת התוכנית במעמד ראש העיר, שזוכה למחאה נרחבת. לבסוף הכנס איבד את הסדר וראש העיר מבטל את חתימתו, המנהלת (מינדי סטרלינג) שתמכה בבוב לבסוף מפוטרת. הסרט תורגם לעברית באמצעות כתוביות.